CELEX: 62011TN0416
Language: et
Date: 2011-07-29 00:00:00
Title: Kohtuasi T-416/11: 29. juulil 2011 esitatud hagi — Biotronik SE versus Siseturu Ühtlustamise Amet — Cardios Sistemas (CARDIO MANAGER)

8.10.2011   
            
            
               ET
            
            
               Euroopa Liidu Teataja
            
            
               C 298/21
            
         29. juulil 2011 esitatud hagi — Biotronik SE versus Siseturu Ühtlustamise Amet — Cardios Sistemas (CARDIO MANAGER)
   (Kohtuasi T-416/11)
   2011/C 298/39
   Hagiavalduse keel: saksa
   
      Pooled
   
   
      Hageja: Biotronik SE & Co. KG (Berliin, Saksamaa) (esindajad: advokaadid A. Reich ja S. Pietzcker)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Cardios Sistemas Comercial e Industrial Ltda (Sao Paulo, Brasilia)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 27. mai 2011. aasta otsus asjas R 1156/2010-2;
            
         
               —
            
            
               rahuldada ühenduse kaubamärgi kaupadele klassides 9 ja 10 registreerimistaotluse nr 5 378 071 peale esitatud vastulause;
            
         
               —
            
            
               teise võimalusena saata vastulause Euroopa Kohtu otsuse alusel ühtlustamisametile tagasi uue otsuse tegemiseks;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: Cardios Sistemas Comercial e Industrial Ltda.
   
      Asjaomane ühenduse kaubamärk: sõnamärk „CARDIO MANAGER” kaupadele klassides 9 ja 10 — taotlus nr 5 378 071.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: sõnamärk „CardioMessenger” kaupadele klassides 9 ja 10.
   
      Vastulausete osakonna otsus: jätta vastulause rahuldamata.
   
      Apellatsioonikoja otsus: jätta kaebus rahuldamata.
   
      Väited: esiteks on rikutud määruse nr 207/2009 artikli 42 lõikeid 2 ja 3 koosmõjus määruse nr 2868/95 eeskirja 22 lõigetega 3 ja 4, kuna kaubamärgi „CardioMessenger” kasutamine on tõendatud nii ruumilises kui ka ajalises plaanis ning tõendatud on ka selle kaubamärgi kasutamise ulatus ja viis; teiseks määruse nr 207/2009 artikli 8 lõike 1 punkti b ja artikli 41 rikkumine, kuna vastandatud kaubamärkide puhul esineb segiajamise tõenäosus.